Budapest Főváros XX. Kerület Pesterzsébet Önkormányzata

Képviselő-testületének

…..…./……… (……...) önkormányzati rendelete a

2015. évi költségvetés végrehajtásáról

Budapest Főváros XX. Kerület Pesterzsébet Önkormányzata az államháztartásról szóló 2011. évi CXCV. tv. 91. §-ában kapott felhatalmazás alapján, az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:

1. §

(1) Budapest Főváros XX. Kerület Pesterzsébet Önkormányzatának Képviselő-testülete 2015. évi költségvetéséről szóló többször módosított 5/2015. (II.17.) önkormányzati rendelete végrehajtását

**23 572 249 e Ft bevételi főösszeggel**

**22 043 150 e Ft kiadási főösszeggel**

 **1 529 099 e Ft többlettel**

jóváhagyja.

(2) Az (1) bekezdés szerinti bevételi főösszeg egységes rovatrend szerinti összegeit az 1. melléklet tartalmazza.

(3) Az (1) bekezdés szerinti kiadási főösszeg egységes rovatrend szerinti összegeit a 1. melléklet tartalmazza.

1. §

(1) Budapest Főváros XX. Kerület Pesterzsébet Önkormányzata költségvetésének bevételi teljesítését a 23.1. melléklet, kiadási teljesítését a 23.2. melléklet tartalmazza.

(2) Budapest Főváros XX. kerület Pesterzsébeti Polgármesteri Hivatal költségvetésének bevételi teljesítését a 24.1. melléklet, kiadási teljesítését a 24.2. melléklet tartalmazza.

(3) A költségvetési intézmények költségvetésének bevételi és kiadási teljesítését a 25. melléklet, valamint a 25.1.-25.22. mellékletek tartalmazzák.

3. §

(1) Budapest Főváros XX. Kerület Pesterzsébet Önkormányzata beruházási célú kiadások feladatonkénti teljesítését a 23.6. melléklet tartalmazza.

(2) Budapest Főváros XX. kerület Pesterzsébeti Polgármesteri Hivatal beruházási célú kiadások feladatonkénti teljesítését a 24.5. melléklet tartalmazza.

4. §

(1) Budapest Főváros XX. Kerület Pesterzsébet Önkormányzata felújítási kiadás célonkénti teljesítését a 23.7. melléklet tartalmazza.

(2) Budapest Főváros XX. Kerület Pesterzsébeti Polgármesteri Hivatal felújítási kiadás célonkénti teljesítését az 24.6. melléklet tartalmazza.

 5. §

Pesterzsébet Önkormányzatának Képviselő-testülete az Önkormányzat 2015. december 31-i mérleg főösszegét a 11. mellékletben foglaltak szerint

**25 378 817 e Ft-ban**

állapítja meg.

6. §

Pesterzsébet Önkormányzatának Képviselő-testülete Budapest Főváros XX. Kerület Pesterzsébet Önkormányzata, Budapest Főváros XX. Kerület Pesterzsébeti Polgármesteri Hivatal és az önkormányzat költségvetési intézményeinek 2015. évi maradványát a 13. melléklet C) sorában foglaltak szerint jóváhagyja.

7. §

Pesterzsébet Önkormányzatának Képviselő-testülete az önkormányzat költségvetési intézményeinek 2015. évi szabad maradványának elvonását a 13. melléklet H) sorában foglaltak szerint jóváhagyja.

8. §

Budapest Főváros XX. Kerület Pesterzsébet Önkormányzata, Budapest Főváros XX. Kerület Pesterzsébeti Polgármesteri Hivatala és az önkormányzat költségvetési intézményei kötelesek e rendelet 6. §-ban jóváhagyott 2015. évi maradványt, illetőleg a 7. §-ban jóváhagyott elvonásokat nyilvántartásba venni.

9. §

Ezen rendelet a kihirdetését követő napon lép hatályba, és ezzel egyidejűleg hatályát veszti a 2014. évi költségvetés végrehajtásáról szóló 14/2015. (V.11.) Önkormányzati rendelet.

 Szabados Ákos dr. Demjanovich Orsolya

 polgármester jegyző

T A R T A L O M J E G Y Z É K

|  |  |
| --- | --- |
| 1. | Pesterzsébet Önkormányzata 2015. évi bevételi és kiadási összesítő |
| 2. | Pesterzsébet Önkormányzata 2015. évi összevont költségvetésének mérlege |
| 3. | Pesterzsébet Önkormányzata 2015. évi összevont költségvetési mérlege intézményenként |
| 4. | Pesterzsébet Önkormányzata költségvetési pénzeszközei változásának bemutatása |
| 5. | Pesterzsébet Önkormányzata több éves kihatással járó döntései |
| 6. | Pesterzsébet Önkormányzata adósságot keletkeztető ügyleteiből eredő fizetési kötelezettségeinek bemutatása |
| 7. | Pesterzsébet Önkormányzata tulajdonában álló gazdálkodó szervezetek működéséből származó kötelezettségek |
| 8. | 2015. évi Európai Uniós társfinanszírozással megvalósuló programok |
| 9. | Bevételek és kiadások, az Áht. 102 § (3) bekezdése szerinti mérleg |
| 10. | Pesterzsébet Önkormányzatának 2015. évi költségvetési létszámkerete |
| 11. | Pesterzsébet Önkormányzatának 2015. évi mérlege  |
| 12. | Pesterzsébet Önkormányzatának 2015. évi eredmény kimutatása |
| 13. | Pesterzsébet Önkormányzatának 2015. évi maradvány kimutatása |
| 14. | Központosított előirányzatok és egyéb kötött felhasználású támogatások elszámolása |
| 15. | A mutatószámok, feladatmutatók alapján járó támogatások elszámolása 2015. év |
| 16. | Pesterzsébet Önkormányzat 2015. december 31-i ingatlan (kapcsolódó vagyoni értékű jog) állományának alakulása |
| 17. | Kimutatás az immateriális javak, tárgyi eszközök koncesszióba, vagyonkezelésbe adott eszközök állományának alakulásáról 2015. év |
| 18. | Vagyonkimutatás a könyvviteli mérlegben értékkel szereplő eszközökről |
| 19. | Vagyonkimutatás a könyvviteli mérlegben értékkel szereplő forrásokról |
| 20. | Vagyonkimutatás az érték nélkül nyilvántartott eszközökről |
| 21. | Az Önkormányzat tulajdonában lévő eszközállomány használhatósági foka 2011-2015. években |
| 22. | Pesterzsébet Önkormányzatának 2015. évi átadott pénzeszközei |
| 23.1. | Pesterzsébet Önkormányzatának bevételei  |
| 23.2. | Pesterzsébet Önkormányzatának kiadásai |
| 23.3. | Pesterzsébet Önkormányzatának 2015. évi átadott pénzeszközei |
| 23.4. | Pesterzsébet Önkormányzatának 2015. évi céltartalékai és általános tartaléka |
| 23.5. | Pesterzsébet Önkormányzata által folyósított pénzben és természetben nyújtott szociális ellátások 2015. év |
| 23.6. | Pesterzsébet Önkormányzatának 2015. évi beruházási kiadásai |
|  23.7. | Pesterzsébet Önkormányzatának 2015. évi felújítási kiadásai  |
| 23.8.23.9. | Pesterzsébet Önkormányzata által nyújtott 2015. évi közvetett támogatások2015. évi térítésmentes átadások listája |
| 24.1. | Budapest Főváros XX. Kerület Pesterzsébeti Polgármesteri Hivatal 2015. évi bevételei |
| 24.2. | Budapest Főváros XX. Kerület Pesterzsébeti Polgármesteri Hivatal 2015. évi kiadásai |
| 24.3. | Polgármesteri Hivatal 2015. évi céltartalékai és általános tartaléka  |
| 24.4. | Polgármesteri Hivatal által folyósított pénzben és természetben nyújtott szociális ellátások 2015. év |
| 24.5. | Polgármesteri Hivatal 2015. évi beruházási kiadásai |
| 24.6 | Polgármesteri Hivatal 2015. évi felújítási kiadásai |
| 24.7.24.8. | Polgármesteri Hivatal 2015. évi átadott pénzeszközei2015. évi térítésmentes átadások listája |
| 25. | Intézményi 2015. évi bevételi és kiadási összesítő  |
| 25.1.-25.22. | Pesterzsébet Önkormányzata költségvetési intézményei 2015. évi bevételei és kiadásai |
| 25.23. | Intézmények által nyújtott 2015. évi közvetett támogatások |
|  |  |
|  |  |
|  |  |

A 2015. évi költségvetés végrehajtásának általános értékelése, elemzése

|  |  |
| --- | --- |
| 1. | Általános rész |
| 2.  | Specifikus rész |
| I. | Az önkormányzati feladatellátás általános értékelése |
| II. | Önállóan működő és gazdálkodó intézmény (GAMESZ) és önállóan működő intézmény bevételek és kiadások alakulása |
| III. | Polgármesteri Hivatal bevételek és kiadások alakulása |
| IV.  | Önkormányzat bevételek és kiadások alakulása |
| V. | Maradványok változásainak tartalma |
| VI. | Értékpapír és hitelműveletek alakulása |
| VII. | Vagyon alakulása |
| VIII. | Adósságállomány alakulása |
| IX. | Több éves kihatással járó kötelezettségek |
| X.  | Közvetett támogatások |
| XI. | Pénzeszközváltozás |
| XII. | Önkormányzat tulajdonában álló gazdálkodó szervezetek működéséből származó kötelezettségek  |
| XIII. | Befolyásoló tényezők a beszámolási időszakban |
| XIV.  | Közalapítványok, alapítványok támogatása, térítésmentesen juttatott eszközök |
| XV. | Számviteli politikában és az ahhoz kapcsolódó szabályzatokban történő változás |
| XVI. | Könyvvizsgálat |
| XVII. | Egyebek |

EXCEL TÁBLÁK

/külön melléklet/

A 2015. évi költségvetés végrehajtásának szöveges indoklása

**1. ÁLTALÁNOS RÉSZ**

Teljes név: Budapest Főváros XX. kerület Pesterzsébet Önkormányzata (továbbiakban Önkormányzat)

Székhely: 1201 Budapest XX. ker. Kossuth Lajos tér 1.

**Az Önkormányzat besorolási, és egyéb adatai**

**Név:** Budapest Főváros XX. kerület Pesterzsébet Önkormányzata

**Székhely:** 1201 Budapest, Kossuth Lajos tér 1.

**Telephelyek:** Budapest, XX. Ker. Kálmán u. 15. Iskola

 Budapest, XX. Ker. Téglagyár tér 9. Védelmi raktár

 Budapest, XX. Ker. Kossuth Lajos tér 1. Védelmi pince

 Budapest, XX. Ker. Kossuth Lajos u. 37/A. Képviselői Iroda

 Budapest, XX. Ker. Ady Endre u. 84/A. Képviselői Iroda

 Budapest, XX. Ker. Igló u. 6. II. 1-3. Képviselői Iroda

**Adószáma:** 15735832-2-43

**Törzskönyvi azonosító:** 735836

**KSH statisztikai számjel:** 15735832-8411-321-01

**Alapító szerv:**  Pesterzsébet Önkormányzatának Képviselő-testülete

**SZMSZ száma, és kelte:**  24/2013. (VI.26.) Önkormányzati rendelete

**Gazdálkodási forma:**  Önállóan működő és gazdálkodó

**Jogállása:** Önálló jogi személy

**Számlát vezető pénzintézet:** ***2015.05.31-ig OTP Bank Nyrt.*,** 1051 Budapest, Nádor u. 16.

**Ktgv.-i bankszámlaszám:** 11784009-15520009-00000000

**Számlát vezető pénzintézet:** ***2015.06.01-től Raiffeisen Bank Zrt.,*** 1054 Budapest,

 Akadémia u.6.

**Ktgv.-i bankszámlaszám:** 12001008-01510331-00100003

**Az alaptevékenység ellátásával összefüggő kormányzati funkciók:**

011130 Önkormányzatok és önkormányzati hivatalok jogalkotó és általános igazgatási tevékenysége

011140 Országos és helyi nemzetiségi önkormányzatok igazgatási tevékenysége

011220 Adó-, vám- és jövedéki igazgatás

013350 Az önkormányzati vagyonnal való gazdálkodással kapcsolatos feladatok

016080    Kiemelt állami és önkormányzati rendezvények

022010    Polgári honvédelem ágazati feladatai, a lakosság felkészítése

031030    Közterület rendjének fenntartása

032060    Polgári védelmi stratégiai tartalékok tárolása, kezelése

041140    Területfejlesztés igazgatása

045120    Út, autópálya építése

045160    Közutak, hidak, alagutak üzemeltetése, fenntartása

051050    Veszélyes hulladék begyűjtése, szállítása, átrakása

061020    Lakóépület építése

064010    Közvilágítás

066010    Zöldterület-kezelés

066020    Város-, községgazdálkodási egyéb szolgáltatások

072112    Háziorvosi ügyeleti ellátás

076010    Egészségügy igazgatása

081010    Sportügyek igazgatása

081030    Sportlétesítmények, edzőtáborok működtetése és fejlesztése

081043    Iskolai, diáksport-tevékenység és támogatása

081045    Szabadidősport- (rekreációs sport-) tevékenység és támogatása

083050    Televízió-műsor szolgáltatása és támogatása

086090    Mindenféle egyéb szabadidős szolgáltatás

096010    Óvodai intézményi étkeztetés

096020    Iskolai intézményi étkeztetés

098010    Oktatás igazgatása

101221    Fogyatékossággal élők nappali ellátása

104012    Gyermekek átmeneti ellátása

106010    Lakóingatlan szociális célú bérbeadása, üzemeltetése

106020    Lakásfenntartással, lakhatással összefüggő ellátások

107015    Hajléktalanok nappali ellátása

107051    Szociális étkeztetés

109010    Szociális szolgáltatások igazgatása

900070    Fejezeti és általános tartalékok elszámolása

**Az alaptevékenység ellátásával összefüggő szakfeladatok:**

521012 Polgári védelmi védőeszközök tárolása, kezelése

559093 Szolgálati lakás, szállás üzemeltetése

562912 Óvodai intézményi étkeztetés

562913 Iskolai intézményi étkeztetés

602000 Televízió-műsor összeállítása, szolgáltatása

680001 Lakóingatlan bérbeadása, üzemeltetése

680002 Nem lakóingatlan bérbeadása, üzemeltetése

680003 Lakóingatlan szociális célú bérbeadása, üzemeltetése

811000 Építményüzemeltetés

813000 Zöldterület-kezelés

841163 Pályázat- és támogatáskezelés, ellenőrzés

879018 Gyermekek átmeneti otthonában elhelyezettek ellátása

881013 Fogyatékossággal élők nappali ellátása

889913 Nappali melegedő

889921 Szociális étkeztetés

900400 Kulturális műsorok, rendezvények, kiállítások szervezése

931102 Sportlétesítmények működtetése és fejlesztése

999000 Szakfeladatra el nem számolt tételek

**A számviteli politika főbb tartalmi elemei:**

* A számviteli politika kidolgozásának jogszabályi háttere
* A számviteli politika részét képező szabályzatok
* A számviteli politika célja, tartalma
* Az Önkormányzat bemutatása
* A számviteli politika hatálya, elkészítéséért felelős személy
* Számviteli alapelvek
* A költségvetés összeállításával kapcsolatos feladatok
* Beszámolásra, zárszámadásra vonatkozó szabályozás
* Egyéb beszámolási kötelezettséggel kapcsolatos feladatok, határidők
* A költségvetési és pénzügyi számvitel alkalmazásával kapcsolatos sajátos szabályok. előírások, módszerek
* Számvitel politikai döntések
* A mérlegsorokhoz kapcsolódó döntések
* A leltározási feladatokhoz kapcsolódó döntések
* Értékelési eljárásokkal kapcsolatos döntések
* Értékelési módszerekhez kapcsolódó jelentős összegű eltérés nagyságának meghatározása
* Az Önkormányzat és az önkormányzati tulajdonú gazdasági társaságok kapcsolata
* Vagyonváltozásokkal kapcsolatos eljárási rend, az ingatlanvagyon kataszter és a tárgyi eszköz modul kapcsolata
* Zárlat, zárási feladatok
* Kimenő számlázással és beérkező számlákkal kapcsolatos feladatok

**2. SPECIFIKUS RÉSZ**

**I. Az önkormányzati feladatellátás általános értékelése**

Budapest Főváros XX. Kerület Pesterzsébet Önkormányzatának Képviselő-testülete **9 278 143 e Ft bevételi** és **9 278 143 e Ft kiadási** előirányzattal hagyta jóvá az Önkormányzat 2015. évi költségvetéséről szóló, 5/2015. (II.17.) Önkormányzati rendeletét.

A 2015. évi eredeti költségvetés a Képviselő-testület költségvetést érintő határozatai alapján, továbbá támogatás értékű bevétellel, illetve államháztartáson kívülről kapott pénzeszköz átvétellel és saját hatáskörű előirányzat átcsoportosításokkal módosult.

A Képviselő-testület a 2015. évi költségvetésről szóló 5/2015. (II.17.) Önkormányzati rendelet módosításáról szóló 5/2016. (II.16.) Önkormányzati rendeletét **10 214 353 e Ft** bevételi és **10 214 353 e Ft** kiadási előirányzat tervezésével hagyta jóvá.

Az önkormányzat intézményei, a Polgármesteri Hivatal és az Önkormányzat egységes rovatrend szerinti tagolásban kimutatott összesen módosított bevételi előirányzatainak teljesítése 23 572 249 e Ft, a kiadások teljesítése 22 043 150 e Ft, mely 1 529 099 e Ft többletet jelent. Az összesítőt az önkormányzat 2015. évi bevételeiről és kiadásairól az 1. melléklet tartalmazza.

Az Önkormányzat összes bevételeinek a teljesítése 23 572 249 e Ft, kiadásainak teljesítése 22 043 150 e Ft. A módosított előirányzat és a teljesítés közötti jelentős összegű eltérés oka, hogy az Államháztartás számviteléről szóló 4/2013. (I.11.) Korm. rendeletben előírtaknak megfelelően a betétek lekötésének, illetve a betétek megszüntetésének éves forgalmát ki kell mutatni a beszámolóban a finanszírozási kiadások, illetve finanszírozási bevételek között, mely 2015. évben 13 392 901 e Ft volt. A betétek lekötése és megszüntetése jelentősen torzítja az összesen kiadások és bevételek összegét, valamint mivel nincs előirányzatuk ezáltal a viszonyszámokat is. Ahhoz, hogy a valóságnak megfelelő összeget és viszonyszámot kapjunk, ki kell szűrni a betétek megszűnése jogcímen feltüntetett éves forgalom összegét. A betétek megszüntetése nélkül a bevételek teljesítése összesen 10 179 348 e Ft, a kiadások teljesítése a betétek lekötése nélkül 8 650 249 e Ft, így a módosított bevételi előirányzatot 99 %-ban, a kiadási tervünket 85 %-ban teljesítettük.

Folyószámlahitelt és munkabérhitelt nem vettünk igénybe az év során. Az Önkormányzat az intézményekkel kötött megállapodásnak megfelelően folyósította a havi finanszírozás összegét a Polgármesteri Hivatal és az intézmények részére.

Harminc napot meghaladó - elismert – tartozásunk egész évben nem volt. Adósságszolgálati kötelezettségünket maradéktalanul és pontosan teljesítettük.

Pesterzsébet Önkormányzata a kötelező és önként vállalt feladatait - a rendelkezésre álló források mértékéig - a 2015. esztendőben teljesítette.

Számszerű adataink végeredményben azt bizonyítják, hogy a takarékos, megfontolt gazdálkodás összességében eredményes volt.

**II. Önállóan működő és gazdálkodó intézmény (GAMESZ) és önállóan működő intézmények bevételek és kiadások alakulása**

Az intézmények módosított bevételi előirányzata 4 479 242 e Ft. A teljesítés – a maradvány felhasználással együtt – 4 455 691 e Ft, amely 99%-os teljesítést jelent. A bevételeket összesítve az egységes rovatrend szerinti tagolásban a 25. melléklet, intézményenként a 25.1.-25.22. mellékletek tartalmazzák.

**Intézményi bevételek alakulása az egységes rovatrend szerinti tagolásban**

***Működési célú támogatások ÁH-n belülről***

A működési célú támogatások jelentős részét továbbra is az OEP támogatás teszi ki, mely jogcímen egyedül a Humán Szolgáltatások Intézménye kap bevételt. Az eredeti előirányzathoz képest a túlteljesítés okai az alábbiak:

* az iskola-egészségügyi és védőnői szakfeladatok esetében a lebegőpontos finanszírozás 2014. évhez képest emelkedett,
* az utolsó közalkalmazotti körzet technikai okok miatt csak februárban került privatizálásra január helyett, így egy havi OEP finanszírozás még az intézményi számlákon realizálódott,
* az OEP egyszeri alkalommal 1 300 e Ft-ot utalt fogorvosi szakfeladatra prevenciós beavatkozások díjkorrekciója címen,

A Szociális Foglalkoztató esetében Budapest Főváros Kormányhivatalától az alábbi összegek érkeztek 2015. évben:

* téli közfoglalkoztatásra 11 380 e Ft
* nyári diák foglalkoztatásra 2 908 e Ft
* hosszú távú közfoglalkoztatási program szervezése 102 786 e Ft

A Csili Művelődési Központ Budapest Főváros Kormányhivatalától a hosszabb idejű közfoglalkoztatásra, valamint a Nemzeti Kulturális Alaptól gyermek táncház szervezésére kapott támogatást összességében 11 089 e Ft összegben.

A GAMESZ könyveiben kizárólag a 2014 októberi önkormányzati választási esemény bérköltségei kerültek könyvelésre ezen a soron.

***Felhalmozási célú támogatások ÁH-n belülről***

Az intézmények 2015. évben nem realizáltak bevételt ezen a jogcímen.

***Közhatalmi bevételek***

Az intézmények nem rendelkeznek közhatalmi bevételekkel.

***Működési bevételek***

Az intézmények működési bevételei összességében a módosított előirányzathoz képest 100%-os teljesítést, míg az eredeti előirányzathoz képest nézve 20%-os alulteljesítést mutatnak.

A ***Humán Szolgáltatások Intézménye*** esetében az intézményi működési bevételek 95%-os teljesülést mutatnak az eredeti előirányzathoz képest. A működési bevételek túlnyomó részét jelentő intézményi ellátási díjak (bölcsődei gondozási díj, bölcsődei étkezés térítés, gondozóházi térítési díjak) teszik ki.

A Magyar Közlöny 2015. évi 77., június 4-i számában megjelent, a gyermekek védelméről és a gyámügyi igazgatásról szóló 1997. évi XXXI. törvénynek az ingyenes bölcsődei és óvodai gyermekétkeztetés kiterjesztése érdekében történő módosításáról szóló 2015. évi LXIII. törvény értelmében az intézmény működtetésébe tartozó bölcsődei étkezési térítési díj jelentősen csökkent. Ennek hatására az intézmény működési bevétele jelentősen alulteljesült. Az elmaradt bevételek okozta alulteljesülés az utolsó előirányzat-módosításkor került szinkronizálásra.

A működési bevétel alulteljesülését az év közben módosított Rászorultságtól függő normatív kedvezmény intézményi könyvekben való megjelenítésének változása is okozta. Ezen jogszabályi változás is csökkentette a működési bevétel előirányzatát.

A ***Szociális Foglalkoztató*** esetében a működési bevétel teljesülése meghaladta az eredeti előirányzat mértékét, melynek oka, hogy a tervezett bedolgozói bevételek lehetősége növekedett.

A ***Csili Művelődési Központ*** 2015. évi eredeti költségvetésében tervezett 77 209 e Ft működési bevételhez képest 87 985 e Ft realizálódott. Az intézmény szakmai beszámolója alapján mind a jegyértékesítés, mind a terembérlet és tanfolyami részvételi díjak túlteljesítésre kerültek. A takarékos gazdálkodásnak köszönhetően, a Csili Művelődési Központ 2015. évben is fenn tudta tartani pénzügyi egyensúlyát.

A ***Pesterzsébeti Múzeum*** 2014. évhez hasonlóan az eredetileg tervezett szerény összegű intézményi működési bevételét 142 e Ft-tal túlteljesítette a kedvezményes ünnepi könyvakcióival.

Az ***óvodák*** esetében szintén elmondható, hogy a Humán Szolgáltatónál már említett jogszabályi változások miatt az intézményi működési bevételeik az eredeti tervezetthez képest alul teljesültek. Az alulteljesülés az adott óvoda területi elhelyezkedése és az ebből fakadó szociális háttér alapján minimálisan, de differenciálódik.

A ***GAMESZ*** esetében a működési bevételek szintén alulteljesültek az eredeti előirányzathoz viszonyítva (73%). A jelentős csökkenést az eredeti előirányzatba betervezett Rászorultságtól függő normatív kedvezmény év közbeni, jogszabály-változás miatti előirányzat intézményi könyvekből való kivezetése okozza.

***Felhalmozási bevételek***

Kizárólag a Csili Művelődési Központ (1 083 e Ft) és a Humán Szolgáltató (110 e Ft) esetében realizálódott bevétel befektetett eszközeiknek eladásából.

***Működési célú átvett pénzeszköz***

Vállalkozásoktól, alapítványtól az Erzsébet Bálra, Föld vetélkedőre illetve a bélyeggyűjtő szakkör támogatásra kapott kisebb összegeket a Csili Művelődési Központ, valamint a GAMESZ eszközbeszerzésre. A Baross Ovi Kindergarten Baross Óvoda 60 e Ft támogatást kapott sportszerek, játékok beszerzésére.

***Finanszírozási bevételek***

Az irányító szervtől kapott támogatásteljesítése a módosított előirányzathoz képest 23 551 e Ft alulteljesítést mutat (működési célú 99,6%, felhalmozási célú 78,7%), mely azt mutatja, hogy az intézmények 2015. évben is takarékosan gazdálkodtak.

Az önkormányzati támogatás pénzforgalmi része a jogszabályi változások miatt átalakításra került. Az intézményi likviditási tervek alapján havi előfinanszírozási rendszerben valósul meg az intézmények pénzforgalmi finanszírozása.

A személyi jellegű kiadások a nettó finanszírozás rendszerében kerülnek az intézmények könyveibe a Magyar Államkincstár dokumentumai alapján, melyet a Polgármesteri Hivatal Pénzügyi és Számviteli Osztálya és a GAMESZ havonta egyeztet.

Az intézmények a Képviselő – testület által jóváhagyott 2014. évi maradvány összegét 100%-ban felhasználták.

A GAMESZ-nek és az önállóan működő intézményeknek az Európai Unió országaiból származó pénzeszközei nem voltak.

**Intézményi kiadások alakulása az egységes rovatrend szerinti tagolásban**

Személyi juttatások

A személyi juttatások teljesítése a módosított előirányzathoz viszonyítva 99%. Az év közbeni soron történő módosítások fő okai az alábbiak:

* bérkompenzáció,
* ágazati pótlék,
* kiegészítő ágazati pótlék,
* vezetői jutalom,
* kitüntetések,
* napközis tábori nevelők bére,
* hosszú távú közmunkaprogramban, téli közfoglalkoztatásban, diákmunka programban résztvevők részére történt kifizetések,
* pedagógus napi jutalom.

***Munkaadókat terhelő járulékok és szociális hozzájárulási adó***

A munkaadókat terhelő járulék és szociális hozzájárulási adó a személyi juttatások teljesítésével állnak arányban, teljesítésük 98%.

***Dologi kiadások***

A dologi kiadások és az egyéb folyó kiadások 97%-ban teljesültek. Összességében elmondható, hogy az intézmények mindegyikét a fegyelmezett gazdálkodás, a kiadások felelősségteljes átgondolása jellemezte. A felügyeleti szerv által augusztus hónapban kiadott, fokozott takarékosságra intő levél alapján az intézmények a betervezett kiadások halasztható részét nem valósították meg.

A ***Klebelsberg Intézményfenntartó Központnak (továbbiakban KLIK)*** átadott iskolák üzemeltetési feladatainak költségei az alábbiak szerint alakultak 2015 évben:

 adatok e Ft-ban

|  |  |
| --- | --- |
| **Intézmény megnevezése** | **Dologi kiadás** |
| Ady Endre Általános Iskola és Pedagógiai Intézet | 74 407 |
| József Attila Általános Iskola | 78 040 |
| Lázár Vilmos Általános Iskola | 63 974 |
| Vörösmarty Mihály Általános Iskola és Logopédiai Intézet | 52 733 |
| Zrínyi Miklós Általános Iskola | 39 122 |
| Gyulai István Általános Iskola |  107 435 |
| Tátra Téri Általános Iskola | 29 009 |
| Hajós Alfréd Általános Iskola | 71 065 |
| Lajtha László Alapfokú Művészeti Iskola |  9 270 |
| Nevelési Tanácsadó |  4 807 |
| **Összesen** |  **529 862** |

***Ellátottak pénzbeli juttatásai***

Az ellátottak pénzbeli juttatásai teljesítése 781 e Ft, a módosított előirányzathoz képest 79%-ban teljesült. Az eredeti előirányzat 87 747 e Ft volt, a módosított előirányzat 990 e Ft. A jelentős mértékű csökkenés oka, hogy az Államháztartás számviteléről szóló 4/2013. (I.11.) Korm. rendelet 15. mellékletében leírtaknak megfelelően a rászorultságtól függő normatív kedvezményt a K48. Egyéb nem intézményi ellátások rovaton meg kellett megtervezni, majd az évközi jogszabályváltozások, illetve az NGM állásfoglalása alapján a kedvezmény összegét ki kellett venni az ellátottak pénzbeli juttatásai közül.

***Egyéb működési célú kiadások***

Az egyéb működési célú kiadások soron a munkahelyvédelmi akciótervbe sorolandó, decemberi bérekhez kapcsolódó járulékok kerültek kimutatásra, melyek teljesítése 99%.

***Beruházások***

A 2015. évi eredeti költségvetésben majdnem minden intézmény tervezett felhalmozási kiadásokat. Felhasználásuk ütemesen, de nem minden esetben történt meg teljesen, némely eszköz beszerzése áthúzódik a 2016-os költségvetési évre. A beruházások teljesítése összességében 77%.

A körzetesített óvodák mindegyike beszerezte a konyhai feladatokat megkönnyítendő mosogatógépeket, modern ergonomikus fektető ágyakat, mosógépeket, porszívókat.

Az intézményeknek felújításai, egyéb felhalmozási kiadásai és finanszírozási kiadásai nem voltak.

A GAMESZ-nek és a gazdálkodási körébe tartozó intézmények egyikének sincs 90 napon túli tartozás állománya.

Az intézmények egyikében sem történtek olyan rendkívüli események körülmények, melyek a pénzügyi helyzetre, az eszközök nagyságára, összetételének alakulására hatással voltak, és a költségvetés összeállításánál még nem voltak ismertek, illetve pénzügyileg nem kerültek rendezésre.

A GAMESZ és gazdálkodási körébe tartozó intézmények egyike sem támogatott alapítványt, közalapítványt, térítésmentesen nem adott, nem juttatott semmiféle eszközt.

Kizárólag intézményhálózaton belül történtek térítésmentes átadások, átvételek, melyek az analitikus nyilvántartásokon átvezetésre kerültek.

**III. Polgármesteri Hivatal bevételek és kiadások alakulása**

**Intézményi bevételek alakulása az egységes rovatrend szerinti tagolásban**

A Polgármesteri Hivatal módosított bevételi előirányzata 1 569 410 e Ft. A teljesítés – a maradvány felhasználással együtt – 1 305 825 e Ft, amely 83%-os teljesítést jelent. A bevételeket az egységes rovatrend szerinti tagolásban a 24.1. melléklet tartalmazza.

***Működési célú támogatások ÁH-n belülről***

A Polgármesteri Hivatal 541 e Ft-ot kapott a 2014. évi választások költségeinek fedezetére, valamint 1 155 e Ft-ot bérköltség támogatás keretében foglalkoztatott megváltozott munkaképességű munkavállalók foglalkoztatására a TÁMOP-1.1.1-12/1-2012-001 pályázat keretében.

***Felhalmozási célú támogatások ÁH-n belülről***

A Polgármesteri Hivatal 2015. évben nem kapott felhalmozási célú támogatást államháztartáson belülről.

***Közhatalmi bevételek***

A közhatalmi bevételek teljesítése a módosított előirányzathoz képest 100%, mely a különféle bírságok bevételeit foglalja magában.

*Működési bevételek*

A Polgármesteri Hivatal intézményi működési bevételeinek módosított előirányzata 8 684 e Ft, melynek teljesülése 100%-os.

***Felhalmozási bevételek***

A Polgármesteri Hivatalnak 2015. évben felhalmozási bevételek soron tárgyi eszköz értékesítésből 2 645 e Ft bevétele realizálódott.

***Működési célú átvett pénzeszköz***

2015.-ben működési célra átvett pénzeszközök kapcsán 1 372 e Ft bevétele keletkezett a Polgármesteri Hivatalnak, mely a jogosulatlanul felvett segélyek visszafizetéséből adódik.

***Felhalmozási célú átvett pénzeszköz***

A Polgármesteri Hivatalnak 2015. évben nem volt bevétele felhalmozási célú pénzeszköz átvételből.

***Finanszírozási bevételek***

Az irányító szervtől kapott támogatás teljesítése 1 279 472 e Ft, mely a módosított előirányzathoz képest összességében 83%-os teljesítést mutat. Az előző évi maradványát a Polgármesteri Hivatal 100%-ban felhasználta.

**Intézményi kiadások alakulása az egységes rovatrend szerinti tagolásban**

A Polgármesteri Hivatal összes kiadásának módosított előirányzata 1 569 410 e Ft. A teljesítés 1 292 683 e Ft, mely 82%-os teljesítést mutat a módosított előirányzathoz képest. A kiadásokat az egységes rovatrend szerinti tagolásban a 24.2. melléklet tartalmazza.

***Személyi juttatások***

A személyi juttatások teljesítése a módosított előirányzathoz viszonyítva 91%.

***Munkaadókat terhelő járulékok és szociális hozzájárulási adó***

A munkaadókat terhelő járulékok és szociális hozzájárulási adó teljesítése a módosított előirányzathoz viszonyítva 82%.

***Dologi kiadások***

A dologi kiadások teljesítése a módosításokat követően 63%, jelentősen alatta maradt a tervezettnek.

***Ellátottak pénzbeli juttatásai***

A Polgármesteri Hivatal által folyósított, pénzben és természetben nyújtott szociális ellátások teljesítése 2015. évben 107 366 e Ft, mely 100%-os teljesítést jelent. Rovatok szerinti tagolását a 24.4. melléklet tartalmazza.

***Egyéb működési célú kiadások***

A módosított előirányzathoz képest a teljesítés 100%. A működési célú kiadások magukban foglalják az elvonásokat és befizetéseket, a tartalékokat, valamint az egyéb működési célú támogatásokat ÁH-n belülre, illetve kívülre.

A Polgármesteri Hivatal pénzeszköz átadásait a 24.7. melléklet, valamint céltartalékait és általános tartalékait a 24.3. melléklet részletesen tartalmazza.

***Beruházások***

A beruházási kiadás teljesítése 75 409 e Ft, mely 88%-os teljesítést jelent a módosított előirányzathoz viszonyítva. A Polgármesteri Hivatal beruházási kiadásait a 24.5. melléklet feladatonkénti bontásban tartalmazza.

***Felújítások***

A felújítási kiadások teljesítése 69 016 e Ft, mely a Polgármesteri Hivatal épületének homlokzat felújítását, villamoshálózat felújítását, valamint bútorok felújítását foglalja magában. A felújítások kiadásait feladatonként a 24.6. melléklet tartalmazza.

***Finanszírozási kiadások***

A Polgármesteri Hivatalnak finanszírozási kiadásai nem voltak 2015. évben.

# IV. Önkormányzat bevételek és kiadások alakulása

# Önkormányzati bevételek alakulása az egységes rovatrend szerinti tagolásban

Az Önkormányzat összes bevételeinek módosított előirányzata 9 279 667 e Ft, a teljesítés 22 637 565 e Ft. A módosított előirányzat és a teljesítés közötti jelentős összegű eltérés oka, hogy az Államháztartás számviteléről szóló 4/2013. (I.11.) Korm. rendeletben előírtaknak megfelelően a betétek megszüntetésének éves forgalmát ki kell mutatni a beszámolóban a finanszírozási bevételek között, mely 2015. évben 13 392 901 e Ft. A betétek megszüntetése jelentősen torzítja az összesen bevételek összegét, valamint mivel nincs előirányzata ezáltal a viszonyszámokat is. Ahhoz, hogy a valóságnak megfelelő összeget és viszonyszámot kapjunk, ki kell szűrni a betétek megszűnése jogcímen feltüntetett éves forgalom összegét. A betétek megszüntetése nélkül a bevételek teljesítése összesen 9 244 664 e Ft, mely 99%-os teljesítést jelent. A bevételeket részletesen, az egységes rovatrend szerinti tagolásban a 23.1. melléklettartalmazza.

###### *Működési célú támogatások ÁH-n belülről*

A rovaton belül az önkormányzatok működési támogatása eredeti előirányzata 1 818 402 e Ft, melynek teljesítése 1 909 579 e Ft. Az egyéb működési célú támogatások bevételének eredeti előirányzata 6 000 e Ft, teljesítése 69 199 e Ft, melyet részletesen a 23.1. melléklet tartalmaz.

###### *Felhalmozási célú támogatások ÁH-n belülről*

A rovaton belül az önkormányzatok felhalmozási támogatásának eredeti előirányzata 193 225 e Ft, teljesítése 429 607 e Ft, melynek nagy részét pályázati támogatás teszi ki. Részletesen a bevételek jogcímeit a 23.1. melléklet tartalmazza.

***Közhatalmi bevételek***

Az önkormányzat közhatalmi bevételeinek teljesítése az eredeti előirányzathoz képest 104 %, a módosított előirányzathoz képest 100%.

* A helyi ***építményadóról*** szóló, 40/2012. (XII.7.) Önkormányzati rendelet alapján az építményadó évi mértéke 1 658 Ft/m2. A Képviselő-testület a 2012. november 29-i ülésén tárgyalta az adó mértékének emelésére tett javaslatot, melyet nem fogadott el, így az előző rendeletben meghatározott adómérték maradt érvényben. A helyi építményadó eredeti tervezett előirányzata 565 000 e Ft, melynek teljesülése 568 832 e Ft.
* A ***telekadóról*** szóló, 41/2012. (XII.7.) Önkormányzati rendelet alapján a telekadó évi mértéke 301 Ft/m2. A Képviselő-testület a 2012. november 29-i ülésén tárgyalta az adó mértékének emelésére tett javaslatot, melyet nem fogadott el, így az előző rendeletben meghatározott adómérték maradt érvényben. A helyi telekadó eredeti tervezett előirányzata 380 000 e Ft, melynek teljesülése 376 717 e Ft.
* Az iparűzési adó bevétel eredeti tervezett előirányzata 3 681 878 e Ft, teljesülése 3 876 669 e Ft, mely 194 791 e Ft-tal több, mint a tervezett.
* A gépjárműadó eredeti tervezett előirányzata 137 000 e Ft, melynek teljesülése 139 332 e Ft.
* A talajterhelési díj eredeti tervezett előirányzata 15 000 e Ft, melynek teljesülése 13 571 e Ft.
* Az idegenforgalmi adó bevétel eredeti előirányzata 330 e Ft, teljesítése 435 e Ft.
* Az egyéb közhatalmi bevételek eredeti előirányzata 9 000 e Ft, teljesítése 25 077 e Ft, melynek jelentős túlteljesítést mutat a tervezetthez képest. Az eltérés oka, hogy a szabálysértési bírság, az iparűzési adóhoz kapcsolódó adóbírság és helyi adó pótlék nem került tervezésre az eredeti költségvetésben.

*Működési bevételek*

A működési bevételek teljesítése alig magasabb, mint az eredeti előirányzat, melynek jelentős részét az Önkormányzat tulajdonosi bevételei, valamint a közterület használati díjak teszik ki.

A tulajdonosi bevételek és a közterület használati díjak 2015. évben az alábbiak szerint alakultak:

* Önkormányzati lakások lakbérbevétele 45 753 e Ft
* Önkormányzati lakások közüzemi díja 35 058 e Ft
* Önkormányzati nem lakás célú helyiségek bérbeadása 118 128 e Ft
* Önkormányzati nem lakás célú helyiségek közüzemi díja 3 761 e Ft
* Egyéb vagyon bérbeadásából származó bevétel 4 515 e Ft
* Egyéb részesedések után kapott osztalék (OTP Bank Nyrt.) 1 003 e Ft
* Közterület használati díj 27 059 e Ft

*Felhalmozási bevételek*

A felhalmozási bevételek összességében 86%-ban teljesültek. Telkek értékesítéséből 600 e Ft, önkormányzati lakások értékesítéséből 25 322 e Ft, nem lakás célú helyiségek értékesítéséből 11 656 e Ft bevétel realizálódott 2015. évben.

***Működési célú átvett pénzeszköz***

A működési célú pénzeszközátvételek teljesítése 4 326 e Ft, melynek jelentős része 2 151 e Ft a DHK Hátralékkezelő és Pénzügyi Szolgáltató Zrt. részére, az önkormányzat helytállási kötelezettségére tekintettel megfizetett távhő díjtartozás visszatérülése.

Az önkormányzat gazdasági társaságaink előző években nyújtott pótbefizetésekből az Integrit XX. Kft. által 725 e Ft, míg a Pesterzsébeti Városfejlesztő Kft.-től 426 e Ft került visszafizetésre.

***Felhalmozási célú átvett pénzeszköz***

A felhalmozási célú pénzeszköz átvétel teljesítése 11 796 e Ft, mely a helyi támogatás és a dolgozóknak nyújtott kölcsön bevételeit, valamint a Budapesti Zsidó Hitközség által fel nem használt 2014. évi 66 e Ft támogatás visszafizetését foglalja magában.

# *Finanszírozási bevételek*

# A finanszírozási bevételek az előző évi maradvány igénybevételét, az ÁH-n belüli megelőlegezések bevételét és a betétek megszüntetését tartalmazza. Az előző évi maradványát az Önkormányzat 100%-ban felhasználta, valamint az ÁH-n belüli megelőlegezések bevételei is 100%-ban teljesültek. A IV. Önkormányzat bevételek és kiadások alakulása fejezet első bekezdésében leírtak miatt a finanszírozási bevételek viszonyszáma torzképet mutat.

# Önkormányzati kiadások alakulása az egységes rovatrend szerinti tagolásban

Az Önkormányzat összes kiadásának módosított előirányzata 9 279 667 e Ft volt. A teljesítés 21 194 625 e Ft. A módosított előirányzat és a teljesítés közötti jelentős összegű eltérés oka a bevételekhez hasonlóan, hogy az Államháztartás számviteléről szóló 4/2013. (I.11.) Korm. rendeletben előírtaknak megfelelően a pénzeszközök betétként elhelyezésének éves forgalmát ki kell mutatni a beszámolóban a finanszírozási kiadások között, mely 2015. évben 13 392 901 e Ft. A betétek elhelyezése jelentősen torzítja az összesen kiadások összegét, valamint mivel nincs előirányzata ezáltal a viszonyszámokat is. Ahhoz, hogy a valóságnak megfelelő összeget és viszonyszámot kapjunk, ki kell szűrni a pénzeszközök betétként elhelyezése jogcímen feltüntetett éves forgalom összegét. A betétek elhelyezése nélkül a kiadások teljesítése összesen 7 801 724 e Ft, mely 84%-os teljesítést jelent. A kiadásokat az egységes rovatrend szerinti tagolásban a 23.2. melléklet tartalmazza.

***Személyi juttatások***

A személyi juttatások tervezett kiadásai 89%-ban teljesültek a módosított előirányzathoz képest.

***Munkaadókat terhelő járulékok***

A tervezett kiadások88%-ban teljesültek, kis mértékben a tervezett alatt.

***Dologi kiadások***

A dologi kiadások teljesítése 84% a módosított előirányzathoz képest.

***Ellátottak pénzbeli juttatásai***

Az Önkormányzat által folyósított, pénzben és természetben nyújtott szociális ellátások teljesítése 2015. évben 73 631 e Ft, mely 100%-os teljesítést jelent. Rovatok szerinti tagolását a 23.5. melléklet tartalmazza.

Egyéb működési célú kiadások

A módosított előirányzathoz képest a teljesítés 100%. A működési célú kiadások magukban foglalják az elvonásokat és befizetéseket, a garancia és kezességvállalásból származó kifizetéseket, a tartalékokat, valamint az egyéb működési célú támogatásokat ÁH-n belülre, illetve kívülre. Működési célú támogatásokra az Önkormányzat ÁH-n belülre 76 977 e Ft-ot, ÁH-n kívülre 57 114 e Ft-ot fordított.

A pénzeszköz átadásokat a 23.3. melléklet, az Önkormányzat céltartalékait és általános tartalékait a 23.4. melléklet részletesen tartalmazza.

***Beruházások***

A beruházások teljesítése 98%, melyeket a 23.6. melléklet részletesen jogcímenként tartalmaz.

**Jelentősebb beruházások a következők voltak (ÁFA nélkül):**

1. „TÉR-KÖZ” pályázat 210 327 e Ft,
2. Kazinczy u. (Zobor u. – Debrecen u.) útburkolat 17 594 e Ft,
3. Kulcsár u. lakótelep – futópálya létesítése 13 951 e Ft,

***Felújítások***

A felújítások teljesítése 100%, melyeket a 23.7. melléklet részletesen jogcímenként tartalmaz.

**Jelentősebb felújítások a következők voltak (ÁFA nélkül):**

1. Klapka u. útburkolat felújítása 72 027 e Ft,
2. József A. Nyelvoktató Nemzetiségi Ált. Iskola komplex felújítása 138 933 e Ft,
3. KEOP-5.7.0/15-2015-0053 pályázat 166 340 e Ft,
4. KEOP-5.7.0/15-2015-0132 pályázat 180 735 e Ft,
5. Gyermekmosoly tagóvoda belső terek felújítása 27 892 e Ft,
6. József A. Nyelvoktató Nemzetiségi Általános Iskola, Lázár V. Általános Iskola, Lurkóház Óvoda, Gyermekkert Tagóvoda és Gyermekmosoly Óvoda, Mákvirág Tagóvoda fűtésrendszer rekonstrukciója 96 329 e Ft.

***Egyéb felhalmozási célú kiadások***

A módosított előirányzathoz képest a teljesítés 93%. A működési célú kiadások magukban foglalják felhalmozási célú visszatérítendő támogatások nyújtását, valamint az egyéb felhalmozási célú támogatásokat ÁH-n belülre, illetve kívülre. Felhalmozási célú támogatásokra az Önkormányzat ÁH-n belülre 8 169 e Ft-ot, ÁH-n kívülre 22 021 e Ft-ot fordított. A pénzeszköz átadásokat a 23.3. melléklet részletesen tartalmazza.

***Finanszírozási kiadások***

Az ***irányító szerv alá tartozó költségvetési szervnek folyósított*** működési célú támogatás teljesítése 95%-os, a felhalmozási célú támogatás 78%-os teljesítést mutat, mely az intézmények takarékos, megfontolt gazdálkodását tükrözi.

Az ÁH-n belüli megelőlegezések visszafizetése nem teljesült 100%-ban, melynek oka, hogy a visszafizetés 2016. évre húzódik át. AIV. Önkormányzat bevételek és kiadások alakulása fejezet, Önkormányzati kiadások alakulása az egységes rovatrend szerint pont első bekezdésében leírtak miatt a finanszírozási bevételek viszonyszáma torzképet mutat

Az Önkormányzat összevont költségvetési mérlegét a 2. melléklet, valamint a költségvetési mérleget intézményenként bontásban a 3. melléklet tartalmazza. A költségvetési mérleg változását 2014-2015 évre a 9. melléklet mutatja be.

V. A maradványok változásának tartalma és oka

A 2014. évi számviteli változásokat követően a maradvány fogalma megszűnt és a maradvány váltotta fel, melynek számítása is más metodikát követ. A maradvány számítását és intézményenkénti bemutatását a 13. melléklet tartalmazza.

A működési és felhalmozási célú előző évi maradvány igénybevétele sorok teljesítése 100%, mivel a 2014. évi új számviteli szabályozás alapján az előző évi éves költségvetési beszámolóban kimutatott költségvetési maradvány igénybevételét az előző évi beszámoló elkészültét követően teljesítésként nyilvántartásba kell venni.

Az intézmények 2014. évi maradványa 58 882 e Ft volt, melyből 48 206 e Ft kötelezettséggel terhelt, 10 676 e Ft szabad maradvány.

2015. évben az intézmények maradványa összességében 73 015 e Ft, melyből kötelezettséggel terhelt 41 939 e Ft, szabad maradvány 31 076 e Ft. Azoknál az intézményeknél, ahol szabad maradvány keletkezett, javasoljuk annak elvonását. Az összesen elvonható maradvány összege 31 076 e Ft.

A Polgármesteri Hivatal 2014. évi maradvány összege 11 331 e Ft, mely kötelezettséggel terhelt volt. 2015. évben a maradványa 13 140 e Ft, mely szintén teljes egészében kötelezettséggel terhelt.

Az Önkormányzat 2014. évi maradványának összege 1 114 395 e Ft, melyből 198 774 e Ft kötelezettséggel terhelt, 915 621 e Ft szabad maradvány. Az Önkormányzat 2015. évi maradványa 1 442 939 e Ft-ra növekedett, melyből kötelezettséggel terhelt 207 075 e Ft, szabad maradvány 1 235 864 e Ft.

VI. Értékpapír- és hitelműveletek alakulása

Az önkormányzatnak hiteltartozása nincs.

***Tartós részesedéseink*** értéke összesen 110 507 e Ft, forgatási célú hitelviszonyt megtestesítő értékpapírjaink értéke 141 e Ft, melyek részletesen az alábbiak szerint alakulnak:

Dreher részvény 1 345 e Ft 207 db részvény

Dreher Sörgyárak Zrt.

Székhelye: 1106 Budapest, Jászberényi út 7-11.

OTP törzsrészvény 682 e Ft 682 db részvény

OTP Bank Nyrt

Székhelye: 1051 Budapest, Nádor u. 16.

***Részvények összesen 2 027 e Ft***

Pesterzsébet Jégcsarnok Kft. 280 e Ft 100% részesedés\*

Székhelye: 1201 Budapest, Zodony u.1.

Integrit XX. Kft. 96 000 e Ft 100% részesedés

Székhelye: 1205 Budapest, Jókai u. 89.

Városfejlesztő Innovációs Kft. 12 000 e Ft 100% részesedés

Székhelye: 1201 Budapest, Kossuth Lajos tér 1.

Budapesti Önkormányzatok Szövetsége (BÖSZ) 200 e Ft

Székhelye: 1041 Budapest, Kapisztrán tér 1.

***Üzletrészek összesen 108 480 e Ft***

Kárpótlási jegy 3 db 141 e Ft

\* A Pesterzsébet Jégcsarnok Kft. felszámolását a Fővárosi Törvényszék, 28.Fpk.01-14-008044/10. szám alatt hozott, 2015. május 18. napjával jogerőssé vált végzésében elrendelte és felszámolónak a HELP Kereskedelmi, Szolgáltató és Tanácsadó Kft.-t jelölte ki.

VII. A vagyon alakulása

Az önkormányzat 2014. évi összesített mérlegének főösszege 24 838 947 e Ft volt.

A 2015. évi zárást követően a mérleg főösszeg 25 378 817 e Ft, mely 539 870 e Ft növekedést jelent az előző évi mérlegfőösszeghez képest.

A nemzeti vagyonba tartozó befektetett eszközök az előző évhez képest 423 540 e Ft-tal növekedtek. A befektetett eszközökön belül az immateriális javak kis mértékben, míg a tárgyi eszközök jelentős mértékben 419 890 e Ft-tal növekedtek. A tárgyi eszközök ilyen jelentős mértékű növekedést az ingatlan beruházások és felújítások magyarázzák, melyek részletezését a 23.6. és 23.7. mellékletek tartalmazzák. Az önkormányzat gépeinek, berendezéseinek felszereléseinek és járműveinek értéke viszont összességében csökkent az értékcsökkenés elszámolása miatt.

A tartós részesedések 3 e Ft-tal csökkentek, melynek oka:

A Cégbíróság 2011. május 5-én kelt végzésével elrendelte a TISZK kényszer-végelszámolását. A végelszámoló kényszertörlési eljárás megindítására nyújtott be kérelmet a Fővárosi Törvényszék felé. A cég 2015.10.30. napjával hivatalból törlésre került, ezért a befektetés a könyvekből ki kellett vezetni.

Az Önkormányzat tulajdonában lévő eszközállomány használhatósági foka összességében nézve az évek folyamán továbbra is minimális mértékű, de folyamatos csökkenést mutat. Az immateriális javakon belül a vagyoni értékű jogok a Zodony utcai műfüves futballpályával kapcsolatosan növekedtek. Az immateriális javak és ingatlanok használhatóságát sikerült a 2014. évi szinten tartani az elvégzett beruházásoknak és felújításoknak köszönhetően, viszont a gépek, berendezések, felszerelések használhatósági foka minimálisan, 3%-kal de csökkent.

A nemzeti vagyonba tartozó forgóeszközök az előző évhez képest 1 320 e Ft-tal csökkentek, melyet a vásárolt készletek állományának csökkenése, valamint a kárpótlási jegyek értékének csökkenése indokol.

Az Önkormányzat pénzeszközei összességében 130 864 e Ft-tal növekedtek.

A követelések mérlegértéke összességében 11%-os csökkenést mutat. A Pesterzsébet Jégcsarnok Kft. felszámolás alatt áll, így az év végi értékelés során az értékvesztés mértéke 99%-ban került meghatározásra, mivel a mérlegkészítés időpontjában rendelkezésre álló adatok alapján a követelések könyv szerinti értéke és a követelés várhatóan megtérülő összege közötti veszteségjellegű különbözet tartós és jelentős összegű.

Az egyéb sajátos eszközoldali elszámolások értéke 491 e Ft. Az egyéb sajátos eszközoldali elszámolások soron a Polgármesteri Hivatalnál 347 e Ft, az intézményeknél 144 e Ft került kimutatásra.

Az aktív időbeli elhatárolások mérleg értéke 37 115 e Ft, melyből az eredményszemléletű bevételek aktív időbeli elhatárolása 6 734 e Ft, a költségek ráfordítások aktív időbeli elhatárolása 30 381 e Ft. A pénzügyi számvitelben aktív időbeli elhatárolás alá kerültek az előre beszedett térítési díjak, valamint az előre kifizetett díjakból a következő évre vonatkozó értékek.

Forrás oldalon összességében szintén 539 870 e Ft-tal növekedtek az önkormányzat forrásai, melyen belül a saját tőke jelentősen növekedett a felhalmozott eredmény összegével. A mérleg szerinti eredmény 2014. évhez viszonyított jelentős csökkenésének oka, hogy 2014. évben az adósságkonszolidáció keretében átvállalásra került összeg 2014. évben növelte az önkormányzat mérleg szerinti eredményét.

A kötelezettségek összességében 9%-kal növekedtek az előző évhez képest.

A passzív időbeli elhatárolások mérleg értéke 740 892 e Ft, melyből az eredményszemléletű bevételek passzív időbeli elhatárolása 29 453 e Ft, a költségek ráfordítások passzív időbeli elhatárolása 370 104 e Ft és a halasztott eredményszemléletű bevételek 341 335 e Ft. Passzív időbeli elhatárolásként kerültek elszámolásra az utólagosan beszedett térítési díjak, a költségek között pedig a 2015. évi 12. havi időközi kifizetéssel korrigált bérek.

**VIII. Adósságállomány alakulása**

Pesterzsébet Önkormányzatának 2015. évi záró adósság állománya az alábbiak szerint alakult:

***Költségvetési évben esedékes kötelezettségek 56 405 e Ft***

Személyi juttatásokra 44 e Ft

Dologi kiadásokra 49 569 e Ft

Ellátottak pénzbeli juttatásaira 332 e Ft

Beruházásokra 4 274 e Ft

Felújításokra 2 186 e Ft

***Költségvetési évet követően esedékes kötelezettségek 57 102 e Ft***

Dologi kiadásokra 484 e Ft

Finanszírozási kiadásokra 56 618 e Ft

***Kötelezettség jellegű sajtos elszámolások 448 523 e Ft***

Kapott előlegek 410 428 e Ft

Más szervezetet megillető bevételek elszámolása 3 078 e Ft

Letétre, megőrzésre, átvett pénzeszközök, biztosítékok 35 017 e Ft

Külföldi hitelezőkkel szemben fennálló adósságállomány nem volt. Pesterzsébet Önkormányzatának rövid lejáratú kötelezettségei a 2014. évhez képest 45 429 e Ft-tal növekedtek.

Az Önkormányzatnak Magyarország gazdasági stabilitásáról szóló 2011.évi CXCIV törvény 3. §-a szerinti adósságot keletkeztető ügyletei nincsenek.

**IX. Több éves kihatással járó kötelezettségek**

Pesterzsébet Önkormányzatának Képviselő-testülete több éves kihatással járó kötelezettséget vállalt a Dunaág-Invest, Pesterzsébet Önkormányzata és a Raiffeisen Bank megállapodása alapján, helytállási kötelezettség felmerülése esetén, melynek összege 707 273 e Ft.

A folyamatban lévő, illetve lezárt pályázatok esetében a fenntartási és nyomon követési idő a projekt megvalósításának befejezésétől számított 5 év.

**X. Közvetett támogatások**

Pesterzsébet Önkormányzata által nyújtott 2015. évi közvetett támogatásokat a 23.8. melléklet, az intézmények által nyújtott közvetett támogatásokat a 25.23. melléklet tartalmazza.

***Intézmények***

Az ellátottak térítési díjának kedvezménye összesen 190 076 e Ft - az intézményektől kapott információk alapján -, mely jóval meghaladja a tervezett összeget.

A Humán Szolgáltatások Intézménye esetében a 2015. évi közvetett támogatások összege 24 683 e Ft, mely az alábbi támogatásokat foglalja magában:

* Méltányosság alapján történő térítési díj elengedésének összege 946 e Ft. A 12/2008.(III.31.) Önkormányzati rendelet a személyes gondoskodást nyújtó szociális ellátásokról, azok igénybevételéről, valamint a fizetendő térítési díjakról 19.§ (6) értelmében a polgármester az intézményvezető által megállapított személyi térítési díj összegéről – külön méltánylást érdemlő körülmények esetén – a rendelet melléklete szerinti tényleges díjkategóriától eggyel lefelé eltérhet.
* Aktív korú szociális étkezők térítési díj különbözete 12 160 e Ft, mely az aktív korú lakosság számára nyújtott kedvezményes és az intézményi étkezési térítési díj közötti különbözet éves összege.
* Intézményvezetői hatáskörben leírásra javasolt összeg 1 662 e Ft. A szociális törvény értelmében az intézményvezető saját hatáskörben 100 e Ft egyedi értékig leírást javasolhat a kiszámlázott , de kiegyenlítésre nem került térítési díjak esetében.
* Bölcsődei étkezési térítési díjkedvezmény (50%) 1 190 e Ft.
* Bölcsődei étkezési térítési díjkedvezmény (100%) 8 725 e Ft.

Az óvodai, iskolai ellátottak méltányossági alapon történő elengedésének összege (50-100% kedvezmény rendszeres gyermekvédelmi kedvezményben részesülők) az alábbiak szerint alakult:

* Baross Ovi Kindergarten Baross Óvoda 5 334 e Ft
* Gyermekmosoly Óvoda 12 953 e Ft
* Lurkóház Óvoda 9 625 e Ft
* Gézengúz Óvoda 29 463 e Ft
* Nyitnikék Óvoda 10 660 e Ft
* Kerekerdő Óvoda 5 343 e Ft
* GAMESZ általános iskolák 73 492 e Ft
* összesen: **146 870 e Ft**

A tavalyi évhez képest jelentősen megemelkedett a közvetett támogatások összege az óvodákban, mert 2015. félévtől az 50%-os kedvezmény megszűnt és minden, a jogszabályban felsorolt jogosultsággal rendelkező család 100%-os kedvezményben részesül.

A Csili Művelődési Központban díjmentesen igénybe vehető szolgáltatások egyrészt szerződéses kötelezettségek alapján realizálódnak másrészt a helyi, nemzeti és egyetemes kultúra értékeinek a kulturális ünnepeken történő bemutatásából ( Magyar Kultúra Napja, Költészet Napja, stb.) Ebbe a körbe tartozik azon művészeti csoportokban való részvétel, amelyek a kerületi rendezvényeken rendszeresen ingyenesen felléphetnek. Ugyancsak ingyenesen vehetnek igénybe az állampolgárok bizonyos szolgáltatásokat a Csili könyvtárában a muzeális intézményekről, nyilvános könyvtári ellátásról, közművelődésről szóló 1997. évi CXL. törvény alapján.

Kedvezményes díjfizetés illeti meg Pesterzsébet Képviselő-testületének döntése alapján a Csili Művelődési Központ előterjesztésének megfelelően, a magyar és egyetemes kultúra értékeit közvetítő művelődési formában való részvételt (pl. színházi előadások, művészeti, közösségi események).

Helyiségek, eszközök hasznosításából nyújtott kedvezmények 3 137e Ft

Egyéb nyújtott kedvezmény 15 386e Ft

***Önkormányzat***

A helyi adókkal kapcsolatosan a 23.8. melléklet a 2015. évi telekadó, építményadó, gépjárműadó méltányosságból történt elengedésére vonatkozó adatokat tartalmazza.

Az építmény- és telekadó esetében a törvényi mentességeken felül magányszemélyek részére állapít meg önkormányzati mentességet a helyi építmény- és telekadó rendelet. A gépjárműadóról szóló 1991. évi LXXXII. tv. vonatkozó szakaszai értelmében az önkormányzat által nem adható sem kedvezmény, sem mentesség. A táblázat a méltányosságból történő gépjárműadó elengedés adatát tartalmazza.

A helyiségek hasznosításából származó bevételből nyújtott kedvezmény 58 453 e Ft.

XI. Pénzeszköz változás

Pesterzsébet Önkormányzatának pénzeszközei 2014. évhez viszonyítva 130 864 e Ft-tal nőttek, melyet a 4. melléklet mutat be.

**XII. Önkormányzat tulajdonában álló gazdálkodó szervezetek működéséből származó kötelezettségek**

Az Önkormányzat tulajdonában álló gazdasági társaságok működésből származó kötelezettsége összesen 247 001 e Ft, melyet a 7. melléklet tartalmaz.

* Az Integrit XX. Kft. kötelezettsége összesen 23 432 e Ft, valamint pótbefizetés miatti kötelezettsége az önkormányzat felé 28 720 e Ft.
* A Pesterzsébeti Városfejlesztő Kft. kötelezettsége 6 829 e Ft, pótbefizetésből származó kötelezettsége 13 234 e Ft.
* A Pesterzsébet Jégcsarnok Kft. kötelezettsége összesen 216 740 e Ft, melyből 67 445 e Ft önkormányzat által nyújtott kölcsönből, 86 309 e Ft jégidőből származó kötelezettség az önkormányzat felé, valamint egyéb kötelezettség 62 986 e Ft. A Pesterzsébet Jégcsarnok Kft.-nek további kötelezettsége van 112 724 e Ft összegben az önkormányzat felé pótbefizetés miatt.

**XIII. Befolyásoló tényezők a beszámolási időszakban**

A tevékenységet befolyásoló tényezők a beszámolási időszak során nem voltak.

**XIV. Közalapítványok, alapítványok támogatása, térítésmenetesen juttatott eszközök**

Közalapítványoknak, alapítványoknak működési célra összesen 8 esetben nyújtottunk támogatást, összesen 1 580 e Ft értékben.

**XV. Számviteli politikában és az ahhoz kapcsolódó szabályzatokban történő változás**

2015.-ben az alábbi szabályzatok módosítására került sor:

1. A számviteli változásokra, a rendező mérleg készítésére tekintettel a Számviteli Politika, és az Eszközök és források értékelési szabályzata, Számlarend,
2. Gazdálkodási szabályzat az évközi személyi változások miatt,
3. Pénz és értékkezelési szabályzat a bankszámla változások miatt.

**XVI. Könyvvizsgálat**

Pesterzsébet Önkormányzata által könyvvizsgálatért kifizetett összeg 4 009 e Ft + ÁFA.

**XVII. Egyebek**

* Önkormányzati vagyon vagyonkezelésbe adására 2015. évben nem került sor.
* A 2015. évben térítésmentesen átadott eszközök listáját a 23.9. és a 28.4. melléklet tartalmazza.
* Az Önkormányzat, a Polgármesteri Hivatal és az intézmények nem kötöttek olyan megállapodást, szerződést, mely a következő évi gazdálkodást befolyásolhatja, és nem szerepel a tárgyévi könyvviteli mérlegben.
* Az ellenőrzések által feltárt jelentős összegű hiba 2015. évben nem volt.
* A megbízható és valós képet lényegesen befolyásoló hiba nem került feltárásra.
* A beszámolási időszakban olyan esemény nem volt, amely még a költségvetési tervezés időszakában nem volt ismert, illetve pénzügyileg nem került rendezésre.